צאי מהפוזה. שאגי את שלך. צעקי. קומי ודברי. עם הלב האפל. משאבת פחד. מתאווה ובולם ומתאווה. עם הדגנחש בין ירכייך דמעותייך קלות על האישון, עם הפה החרב. הסגור. עם הפזילה המנטלית את, עם השמיעה הסלקטיבית נמאסת. בדרנית נאלצת. תחמנית. עצלנית. תפסיקי לקלל תפסיקי ליילל יראת אלוהים בגרוש שכמותך. כבר. כבר. צאי מהרחמים העצמיים האלה כבר. הוא עושה לך קמטים לא מחמיאים. צאי מצקצוק השפתיים הצדקני. או שאת כאן או שאת לא. לכי מכאן. צאי ממך. צאי לנו מהפריים. צאי מהמצב.